פרופ' לוין נולד וגדל בעיר רחובות. הוא בוגר בית הספר התיכון ע״ש אהרון קציר ברחובות. במסגרת מסלול עתודה אקדמית, למד בין השנים 1996–2003 בבית הספר לרפואה באוניברסיטה העברית בירושלים והשלים את התארים .B.Med.Sc (בהצטיינות) ו-M.D.. במקביל ללימודי הרפואה, השלים גם תואר ראשון (B.A.) בהצטיינות בתוכנית הבין-תחומית למצטיינים "אמירים" במדעי הרוח. בנוסף הוא מחזיק בתואר שני בהצטיינות יתירה בבריאות הציבור (M.P.H.) מאוניברסיטת תל אביב. לוין התגייס לצבא כרופא צבאי ושירת בבסיס האימונים של חטיבת הצנחנים (בא״ח 35). הוכשר כרופא מומחה בבריאות הציבור בענף בריאות הצבא בצה״ל, שם שימש גם כראש מדור אפידמיולוגיה. במהלך ההתמחות הושאל ללשכת הבריאות אשקלון, למרכז הרפואי סורוקה ולהנהלת משרד הבריאות. במסגרת השאלתו למשרד הבריאות ריכז את המענה לשפעת הפנדמית ("שפעת החזירים"). לאחר שחרורו מצה"ל בשנת 2012 (בדרגת רס"ן), נקלט לסגל בית הספר לבריאות הציבור של האוניברסיטה העברית בירושלים והדסה. הקים את מסלול ההתמחות בבריאות וסביבה ועמד בראשו עד שנת 2019. בוגר תוכנית עמיתים למנהיגות סביבתית של מרכז השל. משמש כעורך בעיתון המדעי "Human Reproduction".
פרופ' לוין נשוי ואב לשלושה ילדים. אביו הוא פרופ׳ עלי לוין, מומחה לאנטנות במכללת אפקה להנדסה, אמו עליזה לוין, היא עורכת דין, ולו חמש אחיות. מתגורר ברחובות.
תחומי מחקר והישגים מחקריים.
מחקריו של פרופ' לוין עוסקים בתחומים החשובים ביותר בבריאות הציבור - מחקרים מדעיים בעלי השלכות ישירות על מדיניות. הוא נחשב לחוקר בולט בתחום אפידמיולוגיה של מחלות מידבקות, ופרסם עשרות מחקרים בנושא גורמי סיכון למחלות מידבקות, מגמות תחלואה ומדיניות חיסונים, כולל מחקרים בתחום הקורונה - Covid-19. הוא פרסם מאמרים רבים בנושא השפעת הסביבה על בריאות האדם, לרבות השפעות של כימיקלים במוצרי צריכה, חומרי הדברה, זיהום אוויר ואקלים.
איכות הזרע.
הוביל מאמר בעל חשיבות היסטורית שזיהה ירידה של כ-50% בספירות הזרע של גברים בעולם המערבי. המאמר צוטט רבות גם בספרות המדעית וגם בתקשורת העולמית כולל על ידי האו"ם כדוגמה להשפעות סביבתיות על בריאות האדם, שיש הטוענים שעלולה להוביל להכחדת המין האנושי.
מניעת עישון.
פרופ' לוין הוא חוקר בעל שם עולמי בתחום השפעות מוצרי טבק על הבריאות ואסטרטגיות מניעה. הוא זכה כחוקר ראשי בתקציב מחקר של המכונים הלאומיים לבריאות בארצות הברית (NIH) (יחד עם פרופ' קרלה ברג), בנושא אסטרטגיות שיווק סיגריית האייקוס בישראל ובארצות הברית.
הוא פיתח תוכנית חדשנית לגמילה מעישון בעזרת הודעות טקסט - סמס הפסק, בעברית ובערבית ואף תוכנית ייעודית לחיילים.
תפקידים ציבוריים.
יו"ר איגוד רופאי בריאות הציבור.
מאז שנת 2008 פעיל (בהתנדבות) במסגרת ועד איגוד רופאי בריאות הציבור בתפקידים שונים. בשנת 2019 הוא נבחר כיו״ר האיגוד. במסגרת תפקידיו היה שותף משמעותי במאבק למען
חיזוק טיפות החלב, הגנה על מעמד רופאי בריאות הציבור, חוק איסור פרסום טבק, השוואת המס על הטבק לגלגול, חקיקת סימון תזונתי על מוצרי מזון, ועוד.
תפקודו במשבר הקורונה.
מראשית המשבר היה לאיגוד רופאי בריאות הציבור בראשות פרופ׳ לוין תפקיד מרכזי בהצגת עמדה מקצועית ביחס לאופן בו יש להיערך ולטפל במשבר הקורונה. האיגוד הדגיש את חשיבות אמון הציבור וסולידריות. בין השאר הצביע פרופ׳ לוין על ליקויים במערך הבדיקות בראשית התפרצות המגפה ועל הצורך בהשקעה במערך בריאות הציבור ובמערכת הבריאות. האיגוד ופרופ׳ לוין קראו למענה מבוסס ראיות תוך התמקדות במניעת הדבקה בהתקהלויות ולא בצעדים רוחביים שאינם יעילים כדוגמת מגבלת תנועה כללית. לוין גם הדגיש את הצורך בנקיטת צעדים לצמצום נזקי הסגר לבריאות הנפשית והגופנית ולהשפעותיו המזיקות על החברה והכלכלה.
פרופ' לוין היה חבר (בהתנדבות) בקבינט המומחים של מגן ישראל, והיה אחד ממקימי הקבינט האזרחי, קבוצת מומחים א-פוליטית הפועלת ממרץ 2020. בזכות פעילותו בכנסת הורחבה מגבלת 500 מטר ל-1000 מטר.
ב-9 בינואר 2021 התפטר מתפקידיו כיו"ר איגוד רופאי בריאות הציבור וחבר וועדה המייעצת למטה "מגן ישראל". למחרת הודיע על הצטרפותו למפלגת תל"ם – תנועה לאומית ממלכתית בראשות משה יעלון. שלא התמודדה לכנסת ה-24 לבסוף. באוקטובר 2021 נבחר מחדש ליו"ר האיגוד.
תפקידים ציבוריים נוספים.
מאז 2013 מרכז את הוועדה הלאומית לביעור החצבת.
חוסאם אוואר
Feeling Good
Feeling Good (בעברית: מרגיש טוב; מכונה גם "Feelin' Good") הוא שיר שכתבו המלחינים האנגלים אנתוני ניולי ולסלי בריקוס למחזמר "The Roar of the Greasepaint – The Smell of the Crowd". השיר בוצע לראשונה על הבמה בשנת 1964 על ידי סיי גרנט בסיבוב ההופעות בבריטניה ועל ידי גילברט פרייס בשנת 1965 עם צוות השחקנים המקורי של ברודוויי.
נינה סימון הקליטה את השיר לאלבומה "I Put a Spell on You" משנת 1965. השיר זכה לשלל גרסאות כיסוי נוספות, בהן על ידי טראפיק, מייקל בובלה, ג'ון קולטריין, ג'ורג' מייקל, ויקטורי, אילז, ג'ו בונמסה, EDEN, מיוז, Black Cat Bones, סמי דייוויס ג'וניור, Bassnectar ואביצ'י.
הופעות וגרסאות מוקדמות.
אף על פי שבריקוס וניולי חלקו את הקרדיט על כתיבת, מילות השיר מיוחסות בדרך כלל לבריקוס, והלחן לניולי. השיר בוצע לראשונה בפומבי על ידי הזמר והשחקן הגיאני-בריטי סיי גרנט בליל הפתיחה של The Roar of the Greasepaint – The Smell of the Crowd, בבית התיאטרון המלכותי בנוטינגהאם ב-3 באוגוסט 1964. המופע, בבימויו של ניולי, נדד בתיאטראות המחוזיים בבריטניה, ואז הועבר לארצות הברית על ידי מפיק התיאטרון דייוויד מריק. הוא נפתח ב-16 במאי 1965 בתיאטרון שוברט בניו יורק, שם, גילברט פרייס מילא את תפקידה של הדמות שמבצעת את השיר.
במופע, דמותו של פרייס מתבקשת להתמודד מול גיבור המופע "קוקי"; אך כאשר שקוקי ואדונו "סר "מתווכחים על כללי המשחק, הדמות מגיעה למרכז הבמה ו"מנצחת", בעודה שרה את השיר ברגע הניצחון. Feeling Good תואר כ"שיר משחרר של האמנציפציה", ובביקורת בבילבורד נכתב כי הוא "מסוג הלהיטים החזקים שצריכים להיות מבוצעים חזק". הפסקול המקורי של המופע, ובו גרסתו של פרייס לשיר, פורסם על ידי RCA רקורדס בתחילת 1965, לפני שהמופע הגיע לניו יורק.
גרסתו של סיי גרנט עם הפסנתרן ביל לה סייג – הג'אזית בהרבה מגרסת הבמה המקורית – נכללה באלבומם, Cy &amp; I משנת 1965. הקלטתו של אנתוני ניולי עצמו הופיעה באלבומו "Who Can I Turn To" ואף שירים אחרים מהמופע. אחת הגרסאות המוקדמות שהוקלטה הייתה גרסת ג'אז של הסקסופוניסט ג'ון קולטריין, שהופיעה באלבומו The John Coltrane Quartet Plays. גרסה זו הוקלטה ב-18 בפברואר 1965, ובה משתתפים ארט דייוויס, אלווין ג'ונס ומק'קוי טיינר. גרסאות נוספות של השיר פורסמו באותה השנה על ידי נינה סימון, ז'אן דושון, ג'ולי לונדון, כריס קונור, בילי אקסטין וסמי דייוויס ג'וניור.
גרסאות כיסוי בולטות.
נינה סימון.
הגרסה של נינה סימון, שעובדה והופקה על ידי הל מוני, הוקלטה בניו יורק בינואר 1965 והופיעה באלבומה, "I Put a Spell on You". הגרסה לא פורסמה אז כסינגל. בשנת 1994, ההקלטה של סימון שומשה בפרסומת טלוויזיה בריטית של פולקסווגן, והפכה פופולרית. השיר הגיע למקום ה-40 במצעד הסינגלים הבריטי ביולי 1994. חמש שנים אחר כך, שומש השיר בפרסומת למרכך.
הגרסה של סימון עובדה מחדש על ידי ג'ו קלאוסל בשנת 2002, לחלק הראשון של הסדרה Verve Remixed.
הקול והלחן מהגרסה של נינה סימון לשיר סומפלו במספר שירים. בשנת 1997 הגרסה סומפלה ב-"Feeling Good" של Huff &amp; Herb, וכן ב-" How I Feel" של ווקס טיילור, מתוך האלבום Tales of the Forgotten Melodies משנת 2005; "New Day" מתוך אלבום האולפן המשותף Watch the Throne של הראפרים האמריקאים ג'יי זי וקניה ווסט בשנת 2011; וכן "How I Feel" של פלו ריידה, מתוך האלבום The Perfect 10 משנת 2013.
הרצועה "About You" באלבום "The Breakthrough" של מרי ג'יי בלייג' משנת 2005 כוללת מכילה אלמנטים מהשיר. עיקר השיר מורכב ממילים חדשות, שהולחנו על ידי מרי ג'יי בליג, ויל.איי.אם וקית' האריס; ועם זאת, בפזמון מופיעות מספר שורות מתוך הגרסה ל-Feeling Good של נינה סימון. השירה המקורית של נינה מעוותת כל כך עד שקולה כמעט ולא ניתן לזיהוי. מסיבה זו, סימון זכתה לקרדיט כאמנית אורחת, וניולי ובריקוס זכו לקרדיט ככותבים.
הגרסה של סימון שומשה בסרט קוד סודי נינה, והיא מופיעה בפסקול לסרטים "המעקלים" (2010), "החג האחרון" (2006), "פרופסור מרסטון ונשות החיל" (2017), ופסקול הטלוויזיה עמוק באדמה, חלק 2: הכל נגמר.
מיוז.
להקת הרוק מיוז הקליטה גרסה לאלבומה Origin of Symmetry משנת 2001, ופרסמה אותה כסינגל.
בסקר של טוטאל גיטאר על גרסאות הכיסוי הטובות ביותר, זכתה גרסתה של מיוז במקום החמישי. בספטמבר 2010, הקוראים ב-NME בחרו בגרסה זו כקאבר הטוב ביותר בכל הזמנים, כאשר עקפה את "Twist and Shout" של הביטלס ו-"Hurt" של ג'וני קאש. בסקר של ה-BBC בשנת 2014, הגרסה הגיעה למקום התשיעי.
הגרסה של מיוז הגיעה למקום ה-137 במצעד הסינגלים הצרפתי, ולמקום ה-24 במצעד הסינגלים הבריטי.
מייקל בובלה.
Feeling Good אף זכתה לגרסת כיסוי של הזמר הקנדי מייקל בובלה, כסינגל המוביל מאלבומו, It's Time. הסינגל יצא ב-4 באפריל 2005, והיה לרצועה הפותחת באלבום הלייב שלו, Caught in the Act, והופיע בפרסומות בטלוויזיה, ובטורניר הפוקר העולמי של 2005.
הצלחה במצעדים.